
	Comisia pentru agricultură, silvicultură,
industrie alimentară şi servicii  specifice
	                                  Bucureşti, 06.06.2013
                                  Nr.24/276


RAPORT 
asupra proiectului de Lege privind aprobarea Ordonanţei de urgenţă a Guvernului nr.22/2013 pentru completarea Ordonanţei de urgenţă a Guvernului nr.82/2011 privind unele măsuri de organizare a activităţii de îmbunătăţiri funciare

În conformitate cu prevederile art.95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru agricultură, silvicultură, industrie alimentară şi servicii specifice a fost sesizată spre dezbatere în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.22/2013 pentru completarea Ordonanţei de urgenţă a Guvernului nr.82/2011 privind unele măsuri de organizare a activităţii de îmbunătăţiri funciare,  transmis cu adresa nr.PL.x146 din  20 mai 2013 şi înregistrat sub nr.24/241/20.05.2013. 

La întocmirea raportului, Comisia a avut în vedere avizul favorabil al Consiliului Legislativ şi avizele favorabile ale Comisiei pentru administraţie publică, amenajarea teritoriului şi echilibru ecologic şi Comisiei juridice, de disciplină şi imunităţi.
Proiectul de lege are ca obiect de reglementare completarea Ordonanţei de urgenţă a Guvernului nr.82/2011 privind unele măsuri de organizare a activităţii de îmbunătăţiri funciare, aprobată cu modificări şi completări prin Legea nr.199/2012, în sensul creării cadrului legislativ necesar pentru ca Agenţia Naţională de Îmbunătăţiri Funciare să beneficieze de fonduri distincte de la bugetul de stat pentru acoperirea unor cheltuieli corespunzătoare activităţii de prevenire şi refacere a infrastructurii funciare.
Proiectul de Lege privind aprobarea Ordonanţei de urgenţă a Guvernului nr.22/2013 pentru completarea Ordonanţei de urgenţă a Guvernului nr.82/2011 privind unele măsuri de organizare a activităţii de îmbunătăţiri funciare face parte din categoria legilor ordinare, potrivit prevederilor art.73 din Constituţia României, republicată.

La dezbaterea proiectului de lege sus menţionat a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, cu modificările şi completările ulterioare, domnul Dumitru Daniel Botănoiu, secretar de stat în cadrul Ministerului Agriculturii şi Dezvoltării Rurale. 
La lucrările comisiei au fost prezenţi 33 deputaţi, din totalul de 34 deputaţi, membri ai comisiei.

În urma dezbaterilor, în şedinţa din 4 iunie 2013, membrii Comisiei pentru agricultură, în unanimitate de voturi, au hotărât să propună plenului Camerei Deputaţilor, spre dezbatere şi adoptare, Raportul de adoptare în forma prezentată de Senat a proiectului de Lege privind aprobarea Ordonanţei de urgenţă a Guvernului nr.22/2013 pentru completarea Ordonanţei de urgenţă a Guvernului nr.82/2011 privind unele măsuri de organizare a activităţii de îmbunătăţiri funciare.
Proiectul de Lege  a fost adoptat de Senat în şedinţa din 14 mai 2013.
Proiectul de lege, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, cu modificările ulterioare, este de competenţa decizională a Camerei Deputaţilor.
          PREŞEDINTE,
             

                 SECRETAR,

         Nini SĂPUNARU


                          Costel ŞOPTICĂ
Consilier, Ioana Goţa

